ΑΠΟΦΑΣΕΙΣ
Αριθμ. απόφ. 122/12-04-2024
Τροποποίηση Κανονισμού Προγράμματος Μεταπτυχιακών Σπουδών της Ιατρικής Σχολής του
Εθνικού και Καποδιστριακού Πανεπιστημίου
Αθηνών με τίτλο «Παθολογία της Κύησης» («MSc
in High Risk Pregnancy»).
Η ΣΥΓΚΛΗΤΟΣ
ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ
ΠΑΝΕΠΙΣΤΗΜΙΟΥ ΑΘΗΝΩΝ
Λαμβάνοντας υπόψη:
1. Τον ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την
κοινωνία και λοιπές διατάξεις» (Α’ 141) και ειδικότερα
τα άρθρα 79 έως και 88,
2. την υπό στοιχεία 135557/Ζ1/1-11-2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 “Νέοι ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των ΑΕΙ με
την κοινωνία και λοιπές διατάξεις” (Α’ 141) για την οργάνωση και λειτουργία προγραμμάτων μεταπτυχιακών
σπουδών και λοιπά θέματα»,
3. την υπό στοιχεία 18137/Ζ1/16-02-2023 κοινή υπουργική απόφαση «Καθορισμός των προϋποθέσεων και της
διαδικασίας οργάνωσης Προγραμμάτων Μεταπτυχιακών
Σπουδών με μεθόδους εξ αποστάσεως εκπαίδευσης στα
Ανώτατα Εκπαιδευτικά Ιδρύματα (Α.Ε.Ι.)» (Β’ 1079),
4. τον ν. 4386/2016 «Ρυθμίσεις για την έρευνα και άλλες
διατάξεις» (Α’ 83),
5. το π.δ. 85/2013 «Ίδρυση, μετονομασία, ανασυγκρότηση Σχολών και ίδρυση Τμήματος στο Εθνικό και Καπο-
διστριακό Πανεπιστήμιο Αθηνών» (Α’ 124),
6. τον ν. 3374/2005 «Διασφάλιση της ποιότητας στην
ανώτατη εκπαίδευση. Σύστημα μεταφοράς και συσσώρευσης πιστωτικών μονάδων - Παράρτημα διπλώματος»
(Α’ 189) και ιδίως τα άρθρα 14 και 15,
7. την υπό στοιχεία Φ5/89656/Β3/13-8-2007 απόφαση  του Υπουργού Εθνικής Παιδείας και Θρησκευμάτων
«Εφαρμογή του Συστήματος Μεταφοράς και Συσσώρευσης Πιστωτικών Μονάδων» (Β’ 1466),
8. την υπ’ αρ. 1432/20-01-2023 (Β’ 392) απόφαση της
Συγκλήτου του ΕΚΠΑ με την οποία εγκρίθηκε ο Κανονισμός Μεταπτυχιακών και Διδακτορικών Σπουδών του
ΕΚΠΑ,
9. την υπ’ αρ. 993/28-8-2018 (Β’ 4317) απόφαση της
Συγκλήτου του ΕΚΠΑ με την οποία επανιδρύθηκε το
Π.Μ.Σ. «Παθολογία της Κύησης» της Ιατρικής Σχολής
του Εθνικού και Καποδιστριακού Πανεπιστημίου Αθηνών,
10. την υπ’ αρ. 896/28-09-2021 (Β’ 4922) απόφαση
Συγκλήτου του ΕΚΠΑ με την οποία εγκρίθηκε ο κανονισμός του Π.Μ.Σ. «Παθολογία της Κύησης» της Ιατρικής
Σχολής του Εθνικού και Καποδιστριακού Πανεπιστημίου
Αθηνών,
11. το απόσπασμα πρακτικού της συνέλευσης της
Ιατρικής Σχολής του ΕΚΠΑ (υπ’ αρ. 25/01/2024 συνεδρίαση),
12. το απόσπασμα πρακτικού της Συγκλήτου του ΕΚΠΑ
(12η συνεδρία 27-03-2024),
13. το γεγονός ότι με την παρούσα δεν προκαλείται
δαπάνη εις βάρος του κρατικού προϋπολογισμού, αποφασίζει:
Την τροποποίηση του Κανονισμού του Προγράμματος Μεταπτυχιακών Σπουδών της Ιατρικής Σχολής του
ΕΚΠΑ με τίτλο «Παθολογία της Κύησης» («MSc in High
Risk Pregnancy»), από το ακαδημαϊκό έτος 2023-2024,
σύμφωνα με τις διατάξεις του ν. 4957/2022 και τον Κανονισμό Μεταπτυχιακών και Διδακτορικών Σπουδών του
ΕΚΠΑ, ως ακολούθως:
Άρθρο 1
ΑΝΤΙΚΕΙΜΕΝΟ-ΣΚΟΠΟΣ
1.1 Σκοπός του Π.Μ.Σ. «Παθολογία της Κύησης» είναι η:
- Εκπαίδευση στο πεδίο της παθολογίας της κύησης, η
οποία θεωρείται αναγκαία για την κλινική και εργαστηριακή παρακολούθηση της κύησης καθώς και τη πρόληψη,
διάγνωση και αντιμετώπιση των επιπλοκών.
- Δημιουργία εξειδικευμένου ανθρώπινου δυναμικού
στην «Παθολογία της Κύησης».
- Απόκτηση εφαρμοσμένης γνώσης στις νέες τεχνολογίες στον τομέα.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
24 Απριλίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2435
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2435/24.04.2024
- Προαγωγή της έρευνας σε διαγνωστικό και θεραπευτικό επίπεδο Οι απόφοιτοι ολοκληρώνοντας το Πρό-
γραμμα θα μπορούν να:
- Απασχοληθούν σε θέσεις που απαιτούν υψηλό επίπεδο γνώσεων και δεξιοτήτων του γνωστικού αντικει-
μένου,
- στελεχώσουν Μαιευτήρια, Γυναικολογικές κλινικές,
Μονάδες Εμβρυομητρικής Ιατρικής και άλλες δομές υγείας στο Δημόσιο και Ιδιωτικό τομέα,
- αποκτήσουν το απαιτούμενο επιστημονικό υπόβαθρο για να συνεχίσουν τις σπουδές τους ως υποψήφιοι
διδάκτορες,
- απασχοληθούν στον χώρο της εκπαίδευσης και να
διδάσκουν στο γνωστικό αντικείμενο.
Ο σχεδιασμός του Π.Μ.Σ «Παθολογία της Κύησης»
περιλαμβάνει εκπαίδευση και εξειδίκευση στην παθολογία της κύησης, ένα ευρύ και εξελισσόμενο τομέα της
Μαιευτικής-Γυναικολογίας και πολλών άλλων κλινικών
και εργαστηριακών ιατρικών που σχετίζονται με τη
διαχείριση των επιπλοκών της κύησης. Εξειδικευμένη
γνώση του θέματος θεωρείται διεθνώς αναγκαία για την
κλινική και εργαστηριακή παρακολούθηση των εγκύων
και την πρόληψη, διάγνωση και θεραπευτική αντιμετώπιση των επιπλοκών. Πρέπει να σημειωθεί ότι ποσοστό
μεγαλύτερο του 15% των κυήσεων εμφανίζει επιπλοκές
στις οποίες αποδίδεται η συντριπτική πλειοψηφία των
περιπτώσεων μητρικής και νεογνικής νοσηρότητας και
θνησιμότητας.
1.2 Το Π.Μ.Σ. οδηγεί στην απονομή Διπλώματος Μεταπτυχιακών Σπουδών «Παθολογία της Κύησης», μετά την
πλήρη και επιτυχή ολοκλήρωση των σπουδών με βάση
το πρόγραμμα σπουδών.
1.3 Οι τίτλοι απονέμονται από την Ιατρική Σχολή του
Εθνικού και Καποδιστριακού Πανεπιστημίου Αθηνών.
1.4 Μαθησιακά αποτελέσματα, προσόντα που αποκτώνται από την επιτυχή παρακολούθηση του Π.Μ.Σ.
Μέσω της υψηλού επιπέδου θεωρητικής και πρακτικής
Μεταπτυχιακής εκπαίδευσης στις πρόσφατες εξελίξεις
στο γνωστικό αντικείμενο οι απόφοιτοι του Π.Μ.Σ. «Παθολογία της Κύησης» αποκτούν ισχυρό επιστημονικό
υπόβαθρο, τεχνογνωσία και εμπειρία σε μια ιδιαίτερα
δυναμική περιοχή της σύγχρονης μαιευτικής. Γίνεται
απόκτηση εφαρμοσμένης γνώσης στις νέες τεχνολογίες
στον τομέα και προαγωγή της έρευνας σε ερευνητικό,
διαγνωστικό και θεραπευτικό επίπεδο.
Άρθρο 2
ΔΟΜΗ ΚΑΙ ΟΡΓΑΝΑ ΤΟΥ Π.Μ.Σ.
Αρμόδια όργανα για τη λειτουργία του Π.Μ.Σ. σύμφωνα με το νόμο 4957/2022 είναι:
2.1 Σε επίπεδο Ιδρύματος αρμόδια όργανα είναι η Επιτροπή Μεταπτυχιακών Σπουδών και η Σύγκλητος.
2.2 Σε επίπεδο Ιατρικής Σχολής του ΕΚΠΑ αρμόδια
όργανα είναι:
2.2.1 Η Συνέλευση της Ιατρικής Σχολής του ΕΚΠΑ. Αρμοδιότητες της Συνέλευσης είναι να:
α) Εισηγείται στη Σύγκλητο διά της Επιτροπής Μεταπτυχιακών Σπουδών την αναγκαιότητα ίδρυσης Π.Μ.Σ.,
καθώς και την παράταση της διάρκειας του Π.Μ.Σ.,
β) ορίζει τον/ην Διευθυντή/τρια και τα μέλη της Συντονιστικής Επιτροπής κάθε Π.Μ.Σ. της Ιατρικής Σχολής
του ΕΚΠΑ,
γ) εισηγείται εκπροσώπους για τον ορισμό των Επιτροπών Προγραμμάτων Σπουδών των Δ.Π.Μ.Σ. στα οποία
συμμετέχει η Ιατρική Σχολή του ΕΚΠΑ,
δ) συγκροτεί Επιτροπές για την αξιολόγηση των αιτήσεων των υποψήφιων μεταπτυχιακών φοιτητών και
εγκρίνει την εγγραφή αυτών στο Π.Μ.Σ.,
ε) αναθέτει το διδακτικό έργο μεταξύ των διδασκόντων
του Π.Μ.Σ. και δύναται να αναθέτει επικουρικό διδακτικό
έργο σε Π.Μ.Σ. στους υποψήφιους διδάκτορες της Ιατρικής Σχολής, υπό την επίβλεψη διδάσκοντος του Π.Μ.Σ.
στ) συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών και ορίζει τον επιβλέποντα ανά εργασία,
ζ) διαπιστώνει την επιτυχή ολοκλήρωση της φοίτησης
και απονέμει το Δίπλωμα Μεταπτυχιακών Σπουδών,
η) εγκρίνει τον απολογισμό του Π.Μ.Σ., κατόπιν εισήγησης της Συντονιστικής Επιτροπής (Σ.Ε.),
θ) αναθέτει σε μεταπτυχιακούς φοιτητές/τριες τη διεξαγωγή επικουρικού διδακτικού έργου σε προγράμματα
σπουδών πρώτου κύκλου σπουδών της Ιατρικής Σχολής,
ι) ασκεί κάθε άλλη νόμιμη αρμοδιότητα.
Με απόφαση της Συνέλευσης της Ιατρικής Σχολής οι
αρμοδιότητες των περ. δ) και στ) δύναται να μεταβιβάζονται στη Σ.Ε. του Π.Μ.Σ.
2.2.2 Η Συντονιστική Επιτροπή (Σ.Ε.)
Η Σ.Ε. αποτελείται από τον/την Διευθυντή/ντρια του
Π.Μ.Σ. και τέσσερα (4) μέλη Δ.Ε.Π. της Ιατρικής Σχολής
του ΕΚΠΑ και ομότιμους καθηγητές/τριες, που έχουν
συναφές γνωστικό αντικείμενο με αυτό του Π.Μ.Σ. και
αναλαμβάνουν διδακτικό έργο στο Π.Μ.Σ. Τα μέλη της
Σ.Ε. καθορίζονται με απόφαση της Συνέλευσης της Ιατρικής Σχολής του ΕΚΠΑ. Η Σ.Ε. είναι αρμόδια για την
παρακολούθηση και τον συντονισμό της λειτουργίας
του προγράμματος και ιδίως:
α) Καταρτίζει τον αρχικό ετήσιο προϋπολογισμό του
Π.Μ.Σ. και τις τροποποιήσεις του, εφόσον το Π.Μ.Σ. διαθέτει πόρους, και εισηγείται την έγκρισή του προς την
Επιτροπή Ερευνών του Ειδικού Λογαριασμού Κονδυλίων
Έρευνας (Ε.Λ.Κ.Ε.),
β) καταρτίζει τον απολογισμό του προγράμματος και
εισηγείται την έγκρισή του προς τη Συνέλευση της Ιατρικής Σχολής του ΕΚΠΑ,
γ) εγκρίνει τη διενέργεια δαπανών του Π.Μ.Σ.,
δ) εγκρίνει τη χορήγηση υποτροφιών, ανταποδοτικών
ή μη, σύμφωνα με όσα ορίζονται στην απόφαση ίδρυσης
του Π.Μ.Σ. και τον Κανονισμό μεταπτυχιακών και διδακτορικών σπουδών,
ε) εισηγείται προς τη Συνέλευση της Ιατρικής Σχολής
του ΕΚΠΑ την κατανομή του διδακτικού έργου, καθώς
και την ανάθεση διδακτικού έργου,
στ) εισηγείται προς τη Συνέλευση της Ιατρικής Σχολής
του ΕΚΠΑ την πρόσκληση Επισκεπτών Καθηγητών για
την κάλυψη διδακτικών αναγκών του Π.Μ.Σ.,
ζ) καταρτίζει σχέδιο για την τροποποίηση του προγράμματος σπουδών, το οποίο υποβάλλει προς τη Συ-
νέλευση της Ιατρικής Σχολής του ΕΚΠΑ,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2435/24.04.2024
η) εισηγείται προς τη Συνέλευση της Ιατρικής Σχολής
του ΕΚΠΑ την ανακατανομή των μαθημάτων μεταξύ των
ακαδημαϊκών εξαμήνων, καθώς και θέματα που σχετίζονται με την ποιοτική αναβάθμιση του προγράμματος
σπουδών.
2.2.3 Ο/Η Διευθυντής/τρια του Π.Μ.Σ.
Ο/Η Διευθυντής/τρια του Π.Μ.Σ. προέρχεται από τα
μέλη Δ.Ε.Π. της Ιατρικής Σχολής κατά προτεραιότητα
βαθμίδας καθηγητή ή αναπληρωτή καθηγητή και ορίζεται με απόφαση της συνέλευσης της της Ιατρικής Σχολής
του ΕΚΠΑ για διετή θητεία, με δυνατότητα ανανέωσης
χωρίς περιορισμό.
Ο/Η Διευθυντής/τρια του Π.Μ.Σ. έχει τις ακόλουθες
αρμοδιότητες:
α) Προεδρεύει της Σ.Ε., συντάσσει την ημερήσια διάταξη και συγκαλεί τις συνεδριάσεις της,
β) εισηγείται τα θέματα που αφορούν στην οργάνωση και τη λειτουργία του Π.Μ.Σ. προς τη Συνέλευση της
Ιατρικής Σχολής του ΕΚΠΑ,
γ) εισηγείται προς τη Σ.Ε. και τα λοιπά όργανα του
Π.Μ.Σ. και του Α.Ε.Ι. θέματα σχετικά με την αποτελεσματική λειτουργία του Π.Μ.Σ.,
δ) είναι Επιστημονικός Υπεύθυνος/η του προγράμματος και ασκεί τις αντίστοιχες αρμοδιότητες,
ε) παρακολουθεί την υλοποίηση των αποφάσεων των
οργάνων του Π.Μ.Σ. και του Εσωτερικού Κανονισμού
μεταπτυχιακών και διδακτορικών προγραμμάτων σπουδών, καθώς και την παρακολούθηση εκτέλεσης του προ-
ϋπολογισμού του Π.Μ.Σ.,
στ) ασκεί οποιαδήποτε άλλη αρμοδιότητα, η οποία
ορίζεται στην απόφαση ίδρυσης του Π.Μ.Σ.
Ο/Η Διευθυντής/τρια του Π.Μ.Σ., καθώς και τα μέλη
της Σ.Ε. δεν δικαιούνται αμοιβής ή οιασδήποτε αποζημίωσης για την εκτέλεση των αρμοδιοτήτων που τους
ανατίθενται και σχετίζεται με την εκτέλεση των καθηκόντων τους.
2.3 Γραμματειακή υποστήριξη Π.Μ.Σ.
α) Η Γραμματεία της Ιατρικής Σχολής είναι αρμόδια για
τη γραμματειακή και διοικητική υποστήριξη του Π.Μ.Σ.
β) Το Π.Μ.Σ. έχει ιδίους πόρους και μπορεί να προσλαμβάνει, σύμφωνα με την ισχύουσα νομοθεσία, εξω-
τερικούς συνεργάτες για τη γραμματειακή και διοικητική
υποστήριξη, οι οποίοι και πάλι βρίσκονται υπό την επιστασία της Γραμματείας της Ιατρικής Σχολής του ΕΚΠΑ.
Άρθρο 3
ΚΑΤΗΓΟΡΙΕΣ ΚΑΙ ΑΡΙΘΜΟΣ ΕΙΣΑΚΤΕΩΝ
3.1 Στο Π.Μ.Σ. γίνονται δεκτοί πτυχιούχοι τμημάτων
Πανεπιστημίων και ΤΕΙ (ΑΤΕΙ) της ημεδαπής και της αλλοδαπής. Πιο συγκεκριμένα απόφοιτοι Ιατρικών Σχο-
λών, άλλων Σχολών Επιστημών Υγείας (Νοσηλευτική,
Μαιευτική, Επισκεπτών Υγείας, Φαρμακοποιοί, κ.λπ.)
όπως και απόφοιτοι άλλων Πανεπιστημιακών Σχολών
(Βιολόγοι, Χημικοί, κ.λπ.) με σχετικό γνωστικό αντικείμενο. Επίσης γίνονται δεκτοί πτυχιούχοι ΤΕΙ (ΑΤΕΙ) συναφών
γνωστικών αντικειμένων (Νοσηλευτικής, Μαιευτικής,
Επισκεπτών Υγείας και άλλων επιστημών υγείας) καθώς
και πτυχιούχοι αναγνωρισμένων ομοταγών ιδρυμάτων
της αλλοδαπής.
3.2 Ο ανώτατος αριθμός των εισακτέων φοιτητών/
τριών στο Πρόγραμμα Μεταπτυχιακών Σπουδών ορίζεται σε εβδομήντα (70) συνολικά. Ο ανώτατος αριθμός
εισακτέων προσδιορίζεται σύμφωνα με τον αριθμό των
διδασκόντων του Π.Μ.Σ. και την αναλογία φοιτητών-διδασκόντων, την υλικοτεχνική υποδομή, τις αίθουσες δι-
δασκαλίας, την απορρόφηση των διπλωματούχων από
την αγορά εργασίας.
3.3 Επιπλέον του αριθμού εισακτέων γίνεται δεκτό ένα
(1) μέλος των κατηγοριών Ε.Ε.Π., Ε.ΔΙ.Π. και Ε.Τ.Ε.Π. κατ’
έτος, εφόσον το έργο που επιτελεί στο Ίδρυμα είναι συναφές με το γνωστικό αντικείμενο του Π.Μ.Σ.
3.4 Οι υπότροφοι του ΙΚΥ, οι αλλοδαποί υπότροφοι του
ελληνικού κράτους, για το ίδιο ή συναφές γνωστικό αντικείμενο με αυτό του Π.Μ.Σ., εισάγονται χωρίς εξετάσεις.
Άρθρο 4
ΤΡΟΠΟΣ ΕΙΣΑΓΩΓΗΣ
4.1 Η επιλογή των φοιτητών/τριών γίνεται σύμφωνα με
την ισχύουσα νομοθεσία, τον Κανονισμό Μεταπτυχιακών
και Διδακτορικών Σπουδών ΕΚΠΑ και τις προβλέψεις του
παρόντος Κανονισμού.
4.2 Κάθε Απρίλιο, με απόφαση της Συνέλευσης της
Ιατρικής Σχολής του Ε.Κ.Π.Α, δημοσιεύεται και αναρτάται
στην ιστοσελίδα της Σχολής και του Ιδρύματος προκήρυξη για την εισαγωγή μεταπτυχιακών φοιτητών/τριών
στο Π.Μ.Σ. Οι σχετικές αιτήσεις μαζί με τα απαραίτητα
δικαιολογητικά κατατίθενται στη Γραμματεία του Π.Μ.Σ.,
σε προθεσμία που ορίζεται κατά την προκήρυξη και
μπορεί να παραταθεί με απόφαση της Συνέλευσης της
Ιατρικής Σχολής.
4.3 Η Συνέλευση της Ιατρικής Σχολής του ΕΚΠΑ αναθέτει στη Σ.Ε. τη διαδικασία επιλογής των εισακτέων.
4.4 Απαραίτητα δικαιολογητικά είναι:
- Αίτηση συμμετοχής.
- Βιογραφικό σημείωμα.
- Φωτοτυπία δύο όψεων της αστυνομικής ταυτότητας.
- Αντίγραφο πτυχίου ή βεβαίωση περάτωσης σπουδών.
- Αναλυτική βαθμολογία προπτυχιακών μαθημάτων.
- Πιστοποιητικό γλωσσομάθειας αγγλικής γλώσσας,
κατώτατου επιπέδου Β2.
- Δύο Συστατικές επιστολές.
- Επιστημονικές δημοσιεύσεις, εάν υπάρχουν.
- Αποδεικτικά επαγγελματικής ή ερευνητικής δραστηριότητας, εάν υπάρχουν.
- Πιστοποιητικό ελληνομάθειας ή επαρκής, διαπιστωμένη από την Επιτροπή Επιλογής Εισακτέων του Π.Μ.Σ.,
γνώση της ελληνικής γλώσσας για αλλοδαπούς υποψήφιους.
- Αναγνώριση ακαδημαϊκού τίτλου σπουδών της αλλοδαπής.
4.5 Για τους/ις φοιτητές/τριες από ιδρύματα της αλλοδαπής, που δεν προσκομίζουν πιστοποιητικό αναγνώρι-
σης ακαδημαϊκού τίτλου σπουδών από τον Δ.Ο.Α.Τ.Α.Π.,
ακολουθείται η ακόλουθη διαδικασία:
Η Συνέλευση του Τμήματος ορίζει επιτροπή αρμόδια
να διαπιστώσει εάν ένα ίδρυμα της αλλοδαπής ή ένας
τύπος τίτλου ιδρύματος της αλλοδαπής είναι αναγνωρισμένα.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2435/24.04.2024
Η επιτροπή ελέγχει εάν ένα ίδρυμα της αλλοδαπής
ή ένας τύπος τίτλου ιδρύματος της αλλοδαπής συμπεριλαμβάνονται στο σχετικό Μητρώο των αλλοδαπών
ιδρυμάτων που τηρεί και επικαιροποιεί ο Δ.Ο.Α.Τ.Α.Π.
Αν το ίδρυμα της αλλοδαπής ανήκει στον κατάλογο
ιδρυμάτων του άρθρου 307, του ν. 4957/2022, τότε ο
υποψήφιος υποχρεούται να προσκομίσει βεβαίωση τόπου σπουδών, η οποία εκδίδεται και αποστέλλεται από
το πανεπιστήμιο της αλλοδαπής. Αν ως τόπος σπουδών
ή μέρος αυτών βεβαιώνεται η ελληνική επικράτεια, ο
τίτλος σπουδών δεν αναγνωρίζεται, εκτός αν το μέρος
σπουδών που έγιναν στην ελληνική επικράτεια βρίσκεται
σε δημόσιο Α.Ε.Ι.
4.6 Η αξιολόγηση των υποψηφίων και η επιλογή των
εισακτέων γίνεται με βάση τα ακόλουθα κριτήρια:
- Βαθμός πτυχίου (ποσοστό 20%).
- Πιστοποιημένη γνώση αγγλικής γλώσσας (ποσοστό 10%).
- Επιστημονικές δημοσιεύσεις, συμμετοχή σε συνέδρια
(ποσοστό 10%).
- Συστατικές επιστολές (ποσοστό 15%).
- Σχετική ερευνητική ή επαγγελματική δραστηριότητα
(ποσοστό 15%).
- Προφορική συνέντευξη σε τριμελή επιτροπή οριζόμενη από τη Σ.Ε. (ποσοστό 30%).
4.7 Με βάση τα συνολικά κριτήρια, η Σ.Ε. καταρτίζει τον
πίνακα αξιολόγησης των φοιτητών/τριών και τον καταθέτει προς έγκριση στη Συνέλευση της Ιατρικής Σχολής.
Οι επιτυχόντες/ουσες θα πρέπει να εγγραφούν στη
Γραμματεία του Π.Μ.Σ. εντός τριάντα (30) ημερών από
την απόφαση της Συνέλευσης της Ιατρικής Σχολής.
Σε περίπτωση ισοβαθμίας (με μαθηματική στρογγυλοποίηση στην ακέραιη μονάδα της κλίμακας 100), εισάγο-
νται οι ισοβαθμήσαντες υποψήφιοι, σε ποσοστό που δεν
υπερβαίνει το 10% του ανώτατου αριθμού εισακτέων.
Σε περίπτωση μη εγγραφής ενός ή περισσοτέρων
φοιτητών/τριών, θα κληθούν να εγγραφούν στο Π.Μ.Σ.
οι επιλαχόντες/ουσες (αν υπάρχουν), με βάση τη σειρά
τους στον εγκεκριμένο αξιολογικό πίνακα.
Άρθρο 5
ΔΙΑΡΚΕΙΑ ΦΟΙΤΗΣΗΣ
5.1 Η χρονική διάρκεια φοίτησης στο Π.Μ.Σ. που οδηγεί στη λήψη Διπλώματος Μεταπτυχιακών Σπουδών
(Δ.Μ.Σ.) ορίζεται σε τέσσερα (4) ακαδημαϊκά εξάμηνα,
στα οποία περιλαμβάνεται και ο χρόνος εκπόνησης διπλωματικής εργασίας.
5.2 Υπάρχει δυνατότητα παράτασης, έπειτα από αιτιολογημένη αίτηση του φοιτητή και έγκριση από τη Συνέ-
λευση της Ιατρικής Σχολής. Η παράταση δεν υπερβαίνει
τα δύο (2) ακαδημαϊκά εξάμηνα. Έτσι, ο ανώτατος επιτρεπόμενος χρόνος ολοκλήρωσης των σπουδών ορίζεται
στα έξι (6) ακαδημαϊκά εξάμηνα.
5.3 Οι φοιτητές/τριες που δεν έχουν υπερβεί το ανώτατο όριο φοίτησης, έπειτα από αιτιολογημένη αίτησή τους
προς τη Συνέλευση της Ιατρικής Σχολής, δύνανται να
διακόψουν τη φοίτησή τους για χρονική περίοδο που δεν
υπερβαίνει τα δύο (2) συνεχόμενα εξάμηνα. Αναστολή
φοίτησης χορηγείται για σοβαρούς λόγους (στρατιωτική
θητεία, ασθένεια, λοχεία, απουσία στο εξωτερικό κ.ά.).
Η αίτηση πρέπει να είναι αιτιολογημένη και να συνοδεύεται από όλα τα σχετικά δικαιολογητικά αρμόδιων
δημόσιων αρχών ή οργανισμών, από τα οποία αποδεικνύονται οι λόγοι αναστολής φοίτησης. Η φοιτητική
ιδιότητα αναστέλλεται κατά τον χρόνο διακοπής της
φοίτησης και δεν επιτρέπεται η συμμετοχή σε καμία
εκπαιδευτική διαδικασία. Τα εξάμηνα αναστολής της
φοιτητικής ιδιότητας δεν προσμετρώνται στην προβλεπόμενη ανώτατη διάρκεια κανονικής φοίτησης.
Τουλάχιστον δύο εβδομάδες πριν από το πέρας της
αναστολής φοίτησης, ο/η φοιτητής/τρια υποχρεούται να
επανεγγραφεί στο πρόγραμμα για να συνεχίσει τις σπουδές του/της με τα δικαιώματα και τις υποχρεώσεις του/
της ενεργού φοιτητή/τριας. Οι φοιτητές/τριες δύνανται
με αίτησή τους να διακόψουν την αναστολή φοίτησης
και να επιστρέψουν στο Πρόγραμμα μόνο στην περίπτωση που έχουν αιτηθεί αναστολή φοίτησης για δύο
συνεχόμενα ακαδημαϊκά εξάμηνα. Η αίτηση διακοπής
της αναστολής φοίτησης πρέπει να κατατίθεται το αργότερο δύο εβδομάδες πριν από την έναρξη του δεύτερου
εξαμήνου της αναστολής.
5.4 Η διάρκεια αναστολής ή παράτασης του χρόνου
φοίτησης συζητείται και εγκρίνεται κατά περίπτωση από
τη Σ.Ε., η οποία και εισηγείται στη Συνέλευση της Ιατρικής Σχολής του ΕΚΠΑ.
Άρθρο 6
ΠΡΟΓΡΑΜΜΑ ΣΠΟΥΔΩΝ
6.1 Το Π.Μ.Σ. ξεκινά το χειμερινό εξάμηνο εκάστου
ακαδημαϊκού έτους.
6.2 Για την απόκτηση διπλώματος του Π.Μ.Σ. απαιτούνται συνολικά εκατόν είκοσι (120) πιστωτικές μονάδες
(ECTS). Όλα τα μαθήματα διδάσκονται εβδομαδιαίως και,
κατά περίπτωση, περιλαμβάνουν διαλέξεις, σεμινάρια,
κλινική και εργαστηριακή εκπαίδευση.
6.3 Η γλώσσα διδασκαλίας είναι η ελληνική. Η γλώσσα
συγγραφής της μεταπτυχιακής διπλωματικής εργασίας
μπορεί να είναι η ελληνική ή η αγγλική.
6.4 Κατά τη διάρκεια των σπουδών, οι μεταπτυχιακοί
φοιτητές υποχρεούνται σε παρακολούθηση και επιτυχή εξέταση των μεταπτυχιακών μαθημάτων, παρακο-
λούθηση των κύκλων των μαθημάτων που γίνονται με
μορφή διαλέξεων, σεμιναρίων με ενεργή συμμετοχή των
Μεταπτυχιακών Φοιτητών, πρακτική εκπαίδευση στην
εμβρυομητρική ιατρική, τη μονάδα παθολογίας της κύησης και το εξωτερικό ιατρείο της μονάδας, εκπαίδευση
και ερευνητική απασχόληση στο Εργαστήριο Μοριακής
Βιολογίας, συγγραφή επιστημονικών εργασιών και εκπόνηση Μεταπτυχιακής Διπλωματικής Εργασίας.
6.5 Η εκπόνηση της διπλωματικής εργασίας πραγματοποιείται στο Δ’ εξάμηνο σπουδών και πιστώνεται με
τριάντα (30) ECTS.
6.6 Η διδασκαλία των μαθημάτων γίνεται διά ζώσης ή
εξ αποστάσεως, σύμφωνα με την κείμενη νομοθεσία και
όσα ορίζονται στο άρθρο 7 του παρόντος κανονισμού.
6.7 Το ενδεικτικό πρόγραμμα των μαθημάτων διαμορφώνεται ως εξής:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2435/24.04.2024
Α’ Εξάμηνο
Μαθήματα Υποχρεωτικά
Διδ. ώρες/
εβδομάδα
ECTS
Βασικές Αρχές - Εισαγωγικές
Έννοιες - Ορολογία Εισαγωγή στην Έρευνα
Μεθοδολογία της Έρευνας
Βιοιατρική Τεχνολογία Εισαγωγή στη
Βιοστατιστική
Μοριακές Τεχνικές Γενετική
Βιοηθικά και Νομικά
Ζητήματα
Σύνολο
Β’ Εξάμηνο
Μαθήματα Υποχρεωτικά
Διδ. ώρες/
εβδομάδα
ECTS
Αναπαραγωγή και
Φυσιολογία Κύησης
Παρακολούθηση
της Κύησης
Τοκετός
Παθολογία της Κύησης Ι
Παθολογία της Κύησης ΙΙ
Σύνολο
Γ’ Εξάμηνο
Μαθήματα Υποχρεωτικά
Διδ. Ώρες/
εβδομάδα
ECTS
Παθολογία της Κύησης ΙΙΙ
Παθολογία του Εμβρύου
Περιβάλλον και Έμβρυο
Λοχεία και Νεογνικές
Παθήσεις
Κλινική Εκπαίδευση
4.5
Σύνολο
19.5
Δ’ Εξάμηνο
ECTS
Εκπόνηση Μεταπτυχιακής
Διπλωματικής Εργασίας
Σύνολο
ΓΕΝΙΚΟ ΣΥΝΟΛΟ
6.8 Περιεχόμενο/Περιγραφή μαθημάτων Α’ ΕΞΑΜΗΝΟ
1. Βασικές αρχές-εισαγωγικές έννοιες  - ορολογία
(4 ECTS): Η Γ’ Μαιευτική Γυναικολογική Κλινική - Το Π.Μ.Σ,
Ορισμοί, βασικές έννοιες - Εισαγωγή στην παθολογία της
κύησης - Εισαγωγή στα Συστήματα Υγείας - Εισαγωγή
στην Οικονομία της υγείας.
2. Εισαγωγή στην έρευνα (6 ECTS): Κλινική Έρευνα,
Εργαστηριακή Έρευνα, Έρευνα με Πειραματόζωα, Βιβλιογραφική Έρευνα με Χρήση Η/Υ, Έρευνα με τη χρήση
ερωτηματολογίων, Εγκυρότητα και Αξιοπιστία: Ενότητα
«Κριτική εκτίμηση επιστημονικής εργασίας, εκτίμηση
επιστημονικής εργασίας».
3. Μεθοδολογία της έρευνας (6 ECTS)(webinar): Κριτική εκτίμηση μελέτης, Μελέτες διαγνωστικής ακρίβειας,
Μεθοδολογίες αξιολόγησης δεδομένων, Πώς γράφεται
ένα ερευνητικό πρωτόκολλο, Συγγραφή άρθρου/πτυχιακής εργασίας, Υποβολή και κρίση εργασίας, Συγ-
γραφή και Παρουσίαση μελέτης, Παρουσίαση ιατρικής
έρευνας Λήψη αποφάσεων στην Ιατρική. Η έννοια της
evidence based medicine, Εφαρμογή της evidence
based medicine στην πράξη.
4. Βιοϊατρική τεχνολογία- Βιοστατιστική (6 ECTS):
Εισαγωγή - Περιγραφική Στατιστική, Δοκιμασία t για
ανεξάρτητα δείγματα, έλεγχος συγχυτικού παράγοντα, παραδείγματα, Μη-παραμετρικές δοκιμασίες, Είδη
επιδημιολογικής έρευνας, Παραμετρικός συντελεστής
συσχέτισης (Pearson), Μη-παραμετρικός συντελεστής
συσχέτισης (Spearman), Πολλαπλή γραμμική παλινδρόμηση, Λογαριθμιστική εξάρτηση, Εισαγωγή στη χρήση
του Cochrane, Μετα-ανάλυση.
5. Μοριακές τεχνικές - Γενετική (5 ECTS): Ανάλυση γονιδιακής έκφρασης, Βιoλογία και τεχνολογία βλαστικών
κυττάρων, Αρχές και εφαρμογές γονιδιακής θεραπείας, Μη Μενδέλεια Κληρονομικότητα, Μοριακή Κυττα-
ρογενετική, Διερεύνηση και Προγεννητικός Έλεγχος
Χρωμοσωμικών Ανωμαλιών, Γενετική Συμβουλευτική,
Μονογονιδιακά Νοσήματα, Πολυπαραγοντική Κληρονομικότητα, Προγεννητικός- Προεμφυτευτικός Έλεγχος
Μονογονιδιακών Νοσημάτων, Συγγενείς Ανωμαλίες - Δυσμορφολογία.
6. Βιοηθικά και Νομικά ζητήματα- Λήψη κλινικών αποφάσεων (3 ECTS) (webinar): Δικαιώματα των χρηστών
των υπηρεσιών υγείας με έμφαση στη νομοθεσία για τη
μητέρα και το παιδί, Αστική, ποινική, πειθαρχική ευθύνη,
Δεοντολογία και ενημέρωση-συγκατάθεση ασθενούς,
Βιοηθική Επιδημιολογική Προσέγγιση της Υγείας της Ελληνίδας, Δημογραφική εξέλιξη και Δείκτες αναπαραγω-
γής, Ενότητα Κριτική εκτίμηση επιστημονικής εργασίας.
Β’ ΕΞΑΜΗΝΟ
1. Αναπαραγωγή και Φυσιολογία της Κύησης (6 ECTS):
Βασικές αρχές βιολογίας της αναπαραγωγής, ΓενετικήΚυτταρική βάση των διαταραχών εμφύτευσης, Φυσιο-
λογικές μεταβολές κατά την κύηση, Ορμόνες της υπόφυσης και μηχανισμοί ρύθμισης έκκρισης στην κύηση,
Οστά- Ασβέστιο και κύηση, Διαταραχές της ήβης-σπάνια
σύνδρομα και εγκυμοσύνη, Ενδοκρινοπάθειες κατά την
κύηση, Βιβλιογραφική ενημέρωση - Συζήτηση Περιστατικών/Αντιπαραθέσεις.
2. Παρακολούθηση της κύησης (6 ECTS): Βασικές αρχές
υπερηχογραφίας, Αρχόμενη κύηση, Αυχενική διαφάνειαΈλεγχος 1ου Τριμήνου, Υπερηχογράφημα Β’ Επιπέδου,
Τρισδιάστατη Υπερηχογραφία στη Μαιευτική, MRI στην
προγεννητική διάγνωση, Υπερηχογραφία - Βιοφυσικό
προφίλ - Doppler στην αξιολόγηση της οξεοβασικής
ισορροπίας του εμβρύου, Καρκίνος μαστού - γονιμότητα
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2435/24.04.2024
και κύηση, Χρωμοσωμικές ανωμαλίες και άλλα σύνδρομα-Βιοχημικοί δείκτες, Υπερηχογραφικοί δείκτες χρω-
μοσωμικών ανωμαλιών του εμβρύου στο 2ο τρίμηνο,
Βασικές αρχές ηχωκαρδιογραφίας του εμβρύου, Παρακολούθηση της κύησης με Καρδιοτοκογραφία ηρεμίας,
Καρδιοτοκογραφία στο τοκετό, Διαγνωστικά διλήμματα
στη Καρδιοτοκογραφία, Παλμική οξυμετρία-επεξεργασία και ανάλυση ιατρικών σημάτων, 24ωρη ασύρματη
παρακολούθηση του εμβρύου με Καρδιοτοκογραφία,
Διαταραχές ανάπτυξης εμβρύου-IUGR.
3. Τοκετός (6 ECTS): Παράταση κύησης, Ανεπάρκεια
τραχήλου αιτιολογία, Περίδεση τραχήλου-Χορήγηση
προγεστερόνης, Πρόωρος τοκετός, Πρωτεΐνες εξωκυττάριου χώρου και πρόωρος τοκετός-φιμπρονεκτίνη,
Νεότεροι βιοχημικοί δείκτες πρόγνωσης πρόωρου τοκετού πρωτεωμική-μεταβολομική-microRNA/microarrays,
Πρόβλεψη και Πρόληψη πρόωρου τοκετού, Πρόκληση τοκετού, Ανώμαλες θέσεις και προβολές, Δυστοκία
ώμων, Επεμβατικός τοκετός-Κολπικός τοκετός, Καισαρική τομή, Μαιευτικές επιπλοκές σε συλλήψεις μετά από
IVF, Βιβλιογραφική ενημέρωση-Συζήτηση Περιστατικών.
4. Παθολογία της Κύησης Ι (6 ECTS): Αυτόματες και
καθ’ έξιν αποβολές, Γενετικοί και μοριακοί παθογενετικοί μηχανισμοί αποβολών, Σύνδρομο υπερδιέγερσης
ωοθηκών και Κύηση, Πρόωρη αποκόλληση πλακούντα,
Όγκοι πλακούντα, Ανωμαλίες πρόσφυσης πλακούνταΕπιπωματικός πλακούντας, Ανωμαλίες πρόσφυσης ομ-
φάλιου λώρου, Τροφοβλαστική νόσος του πλακούντα,
Επεμβάσεις ενδομήτριας Θεραπείας, Αιματολογικά νοσήματα και κύηση, Περιγεννητική μετάγγιση-Η άποψη
του Αιματολόγου, Rh- Ισοανοσοποίηση-Διάγνωση και
αντιμετώπιση κύησης με ισοανοσοποίηση-Ενδομήτρια
μετάγγιση-Διάγνωση και αντιμετώπιση κύησης με εμβρυική αναιμία άλλης αιτιολογίας, Θρομβοφιλία και κύ-
ηση, HPV λοίμωξη-καρκίνος τραχήλου και κύηση, Θρόμβωση αγγείων στην Κύηση και Λοχεία, Καρδιολογικές
παθήσεις και κύηση, Καρδιοπάθειες και κύηση, Καρδιοαναπνευστική αναζωογόνηση και κύηση-Βιβλιογραφική
ενημέρωση-Συζήτηση Περιστατικών.
5. Παθολογία της Κύησης ΙΙ (6 ECTS): Αναπνευστικό και
κύηση, Μαιευτικά προβλήματα στη ΜΕΘ, Αναισθησία
στη Κύηση, Παθοφυσιολογία, Screening για προεκλαμψια στο 1ο και 2ο τριμηνο, Προεκλαμψία, αντιμετώπιση
και περιγεννητικό αποτέλεσμα, Γονίδια και προεκλαμψίαβιοχημικοί δείκτες, Νεφρική βλάβη στην προεκλαμψία,
Νεφροπάθειες και κύηση, Εμβρυϊκή ουροπάθεια - υπερηχογραφική διαγνωστική και συμβουλευτική προσέγ-
γιση, Χειρουργικές Παθήσεις ουροποιητικού κατά την
κύηση, Χειρουργικές λοιμώξεις και τραυματισμοί περινέου κατά την κύηση, Λοιμώξεις κατά την κύηση, TORCH,
Σεξουαλικώς μεταδιδόμενα νοσήματα και κύηση.
Γ’ ΕΞΑΜΗΝΟ
1. Παθολογία της Κύησης ΙΙΙ (8 ECTS): Σύνδρομο υπερανδρογοναιμίας και κύηση, Συγγενής υπερπλασία των
επινεφριδίων, Υπογοναδισμός και γονιμότητα, Παθήσεις
θυρεοειδούς και κύηση, Διαβήτης και κύηση-ενδοκρινολογική αντιμετώπιση, Διαβήτης και κύηση-μαιευτική
παρακολούθησή-αντιμετώπιση, Εμβρυϊκός προγραμματισμός («fetal programming»), Νοσήματα του νευρικού
συστήματος και κύηση, Κύηση και εγκεφαλικό επεισόδιο,
Επιληψία και κύηση, Παθήσεις του δέρματος κατά την
κύηση, Παρασιτικά νοσήματα στην κύηση, Παθήσεις γαστρεντερικού και κύηση, Οξεία κοιλία και κύηση, Ήπαρ
και κύηση, Παθήσεις ήπατος - παγκρέατος στην κύηση,
Γονιμότητα, οικογενειακός προγραμματισμός και κύηση σε γυναίκες με αυτοάνοσα νοσήματα, Αντιμετώπιση
αυτοάνοσων νοσημάτων στην κύηση, Παθήσεις του
οφθαλμού και κύηση, Βιβλιογραφική ενημέρωση-Συζήτηση Περιστατικών/Αντιπαραθέσεις.
2. Παθολογία του εμβρύου (5 ECTS): Εμβρυϊκός ύδρωπας: παθοφυσιολογία-διάγνωση- αντιμετώπιση, Πολύ-
δυμη κύηση-Σύνδρομο υποκλοπής [TTTS], Επεμβάσεις
προγεννητικής διάγνωσης, Αντιμετώπιση Θρομβοπενίας στο έμβρυο και το νεογνό, Ενδομήτριος θάνατος
του εμβρύου-Η παθολογοανατομική εικόνα εμβρύου
και πλακούντα, Βιβλιογραφική ενημέρωση - Συζήτηση
Περιστατικών - Μακροσωμία και μαιευτικές επιπλοκές.
3. Περιβάλλον και Έμβρυο (5 ECTS): Ακτινοβολία- Εισαγωγή σε βασικές έννοιες και εφαρμογές, Ακτινοβολία
και κύηση, Μουσική και έμβρυο, Τερατογόνα στη κύηση.
4. Λοχεία και Νεογνικές παθήσεις (5 ECTS): Αιμορραγία
μετά τον τοκετό-Ατονία μήτρας: φαρμακευτική-χειρουργική αντιμετώπιση, Νεογνό με Συγγενή τοξοπλάσμωση,
Αντιμετώπιση Προδρομικού-Διεισδυτικού πλακούνταΜαιευτική ολική υστερεκτομή, Εμβολισμός αγγείων
σε μαιευτική αιμορραγία, Αντιμετώπιση Μαιευτικής
αιμορραγίας στη Μονάδα Αυξημένης Φροντίδας, Ψυχοπαθολογία της κύησης και της λοχείας, Πνευμονική
ωριμότητα-BPD, Ανάνηψη του πρόωρου νεογνού, Αίτια
εγκεφαλικής παράλυσης εκτός της υποξίας, Κυτταρομεγαλοϊός και περιγεννητική έκβαση, Εγκεφαλική Παρά-
λυση, Παράλυση βραχιονίου πλέγματος, Εμβόλια στην
προγεννητική περίοδο, Νεογνικές παθήσεις μετά από
IVF, Βιβλιογραφική ενημέρωση-Συζήτηση Περιστατικών.
5. Κλινική εκπαίδευση (7 ΕCTS): Κλινική εκπαίδευση
στη Μονάδα Παθολογίας της Κύησης, και το Εξωτερικό Μαιευτικό Ιατρείο στην Κλινική Επίτοκων Λεχωιδών,
Πρακτική εκπαίδευση στους υπερήχους.
Με σύμφωνη γνώμη κάθε διδάσκοντα, το οπτικό υλικό
που χρησιμοποιείται ή/και σχετική βιβλιογραφία που
προτείνεται θα αναρτώνται μετά το τέλος κάθε μαθήματος στον ιστότοπο του Προγράμματος και θα είναι
προσβάσιμα στους Μεταπτυχιακούς Φοιτητές με χρήση
κωδικού.
Δ’ ΕΞΑΜΗΝΟ
Εκπόνηση Διπλωματικής Εργασίας (30 ECTS)
Άρθρο 7
ΕΞ ΑΠΟΣΤΑΣΕΩΣ ΕΚΠΑΙΔΕΥΣΗ
Η οργάνωση της εκπαιδευτικής διαδικασίας του Π.Μ.Σ.
δύναται να πραγματοποιείται και με τη χρήση μεθόδων
σύγχρονης εξ αποστάσεως εκπαίδευσης.
Η οργάνωση μαθημάτων και λοιπών εκπαιδευτικών
δραστηριοτήτων με τη χρήση μεθόδων σύγχρονης
εξ αποστάσεως εκπαίδευσης αφορά σε μαθήματα και
εκπαιδευτικές δραστηριότητες που από τη φύση τους
δύνανται να υποστηριχθούν με τη χρήση μεθόδων εξ
αποστάσεως εκπαίδευσης και δεν εμπεριέχουν πρακτιΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2435/24.04.2024
κή, εργαστηριακή ή κλινική εξάσκηση των φοιτητών/
τριών, που για τη διεξαγωγή τους απαιτείται η συμμετοχή
των φοιτητών/τριών με φυσική παρουσία.
Υπεύθυνη για την υποστήριξη της εξ αποστάσεως
εκπαιδευτικής διαδικασίας, όπως και για τα ζητήματα
σχετικά με την προστασία των προσωπικών δεδομένων
είναι η Μονάδα Ψηφιακής Διακυβέρνησης του ΕΚΠΑ.
Το ΕΚΠΑ τηρεί ηλεκτρονική πλατφόρμα προσβάσιμη
και σε άτομα με αναπηρία, μέσω της οποίας παρέχονται
υπηρεσίες ασύγχρονης εξ αποστάσεως εκπαίδευσης.
Στην ηλεκτρονική πλατφόρμα δύναται να αναρτάται
εκπαιδευτικό υλικό ανά μάθημα, το οποίο δύναται να
περιλαμβάνει σημειώσεις, παρουσιάσεις, ασκήσεις, ενδεικτικές λύσεις αυτών, καθώς και βιντεοσκοπημένες
διαλέξεις, εφόσον τηρείται η κείμενη νομοθεσία περί
προστασίας προσωπικών δεδομένων. Το πάσης φύσεως
εκπαιδευτικό υλικό παρέχεται αποκλειστικά για εκπαιδευτική χρήση των φοιτητών και προστατεύεται από
τον ν. 2121/1993 (Α’ 25), εφόσον πληρούνται οι σχετικές
προϋποθέσεις.
Άρθρο 8
ΕΞΕΤΑΣΕΙΣ ΚΑΙ ΑΞΙΟΛΟΓΗΣΗ ΜΕΤΑΠΤΥΧΙΑΚΩΝ
ΦΟΙΤΗΤΩΝ/ΤΡΙΩΝ
8.1 Το εκπαιδευτικό έργο κάθε ακαδημαϊκού έτους διαρθρώνεται σε δύο εξάμηνα σπουδών, το χειμερινό και
το εαρινό, έκαστο εκ των οποίων περιλαμβάνει τουλάχιστον δεκατρείς (13) εβδομάδες διδασκαλίας και τρεις
(3) εβδομάδες εξετάσεων. Τα μαθήματα του χειμερινού
και εαρινού εξαμήνου εξετάζονται επαναληπτικώς κατά
την περίοδο του Σεπτεμβρίου.
8.2 Σε περίπτωση κωλύματος διεξαγωγής μαθήματος
προβλέπεται η αναπλήρωσή του. Η ημερομηνία και η
ώρα αναπλήρωσης αναρτώνται στην ιστοσελίδα του
Π.Μ.Σ.
8.3 Η παρακολούθηση των μαθημάτων/εργαστηρίων
κ.λπ. είναι υποχρεωτική. Ένας μεταπτυχιακός φοιτητής/
τρια θεωρείται ότι έχει παρακολουθήσει κάποιο μάθημα
(και επομένως έχει δικαίωμα συμμετοχής στις εξετάσεις)
μόνο αν έχει παρακολουθήσει τουλάχιστον το 80% των
ωρών του μαθήματος. Σε αντίθετη περίπτωση, ο μεταπτυχιακός φοιτητής/τρια υποχρεούται να παρακολου-
θήσει εκ νέου το μάθημα κατά το επόμενο ακαδημαϊκό
έτος. Σε περίπτωση που το ποσοστό απουσιών φοιτητή/
τρια ξεπερνά το 30% στο σύνολο των μαθημάτων, τίθεται
θέμα διαγραφής του. Το εν λόγω θέμα εξετάζεται από
τη Σ.Ε., η οποία γνωμοδοτεί σχετικά στη Συνέλευση της
Ιατρικής Σχολής του ΕΚΠΑ.
8.4 Η αξιολόγηση των μεταπτυχιακών φοιτητών/τριών
και η επίδοσή τους στα μαθήματα που υποχρεούνται
να παρακολουθήσουν στο πλαίσιο του Π.Μ.Σ. πραγματοποιείται στο τέλος κάθε εξαμήνου με γραπτές ή προ-
φορικές εξετάσεις ή με εκπόνηση εργασιών καθ’ όλη τη
διάρκεια του εξαμήνου ή και να στηριχθεί σε ενδιάμεσες
εξετάσεις προόδου, γραπτές εργασίες, εργαστηριακές ή
κλινικές ασκήσεις ή και να εφαρμόσει συνδυασμό όλων
των παραπάνω. Ο τρόπος αξιολόγησης ορίζεται από τον/
ην διδάσκοντα/ουσα του κάθε μαθήματος. Κατά τη διεξαγωγή γραπτών ή προφορικών εξετάσεων, ως μεθόδων
αξιολόγησης, εξασφαλίζεται υποχρεωτικά το αδιάβλητο
της διαδικασίας. Η βαθμολόγηση γίνεται στην κλίμακα
1 - 10. Τα αποτελέσματα των εξετάσεων ανακοινώνονται
από τον διδάσκοντα και αποστέλλονται στη Γραμματεία
του Π.Μ.Σ. και της Ιατρικής Σχολής μέσα σε τέσσερις (4)
εβδομάδες το αργότερο από την εξέταση του μαθήματος. Σε περίπτωση που κατ’ επανάληψη σημειώνεται
υπέρβαση του ανωτέρω ορίου από διδάσκοντα/ουσα,
ο/η Διευθυντής/ντρια του Π.Μ.Σ. ενημερώνει σχετικά τη
Συνέλευση της Ιατρικής Σχολής του ΕΚΠΑ.
8.5 Το ποσοστό συμμετοχής των εργαστηριακών
ασκήσεων, εργασιών και σεμιναρίων στον τελικό βαθμό του κάθε μαθήματος καθορίζεται για κάθε μάθημα
ξεχωριστά, έπειτα από εισήγηση του/ης διδάσκοντα/
ουσας κάθε μαθήματος και αναγράφεται στον Οδηγό
Σπουδών του Π.Μ.Σ.
8.6 Για την αντιμετώπιση έκτακτων αναγκών ή συνθηκών που ανάγονται σε λόγους ανωτέρας βίας δύναται
να εφαρμόζονται εναλλακτικές μέθοδοι αξιολόγησης,
όπως η διεξαγωγή γραπτών ή προφορικών εξετάσεων
με τη χρήση ηλεκτρονικών μέσων, υπό την προϋπόθεση ότι εξασφαλίζεται το αδιάβλητο της διαδικασίας της
αξιολόγησης.
8.7 Δύναται να εφαρμόζονται εναλλακτικές μέθοδοι
για την αξιολόγηση φοιτητών/τριών με αναπηρία και
ειδικές εκπαιδευτικές ανάγκες μετά από απόφαση της
Σ.Ε και εισήγηση της επιτροπής ΑμεΑ του Τμήματος και
λαμβάνοντας υπόψη τις σχετικές οδηγίες της Μονάδας
Προσβασιμότητας Φοιτητών με αναπηρία.
8.8 Η αξιολόγηση των φοιτητών/τριών των προγραμμάτων σπουδών δεύτερου κύκλου που οργανώνονται
με μεθόδους εξ αποστάσεως εκπαίδευσης δύναται να
πραγματοποιείται με εξ αποστάσεως εξετάσεις, υπό την
προϋπόθεση ότι εξασφαλίζεται το αδιάβλητο της διαδικασίας της αξιολόγησης.
8.9 Στις περιπτώσεις ασθένειας ή ανάρρωσης από βαριά ασθένεια συνιστάται ο/η διδάσκων/ουσα να διευκο-
λύνει, με όποιον τρόπο θεωρεί ο/η ίδιος/α πρόσφορο,
τον/την φοιτητή/τρια (π.χ. προφορική εξ αποστάσεως
εξέταση). Κατά τις προφορικές εξετάσεις ο/η διδάσκων/
ουσα εξασφαλίζει ότι δεν θα παρευρίσκεται μόνος του/
της με τον/την εξεταζόμενο/η φοιτητή/τρια.
8.10 Μαθήματα στα οποία κάποιος δεν έλαβε προβιβάσιμο βαθμό, οφείλει να τα επαναλάβει. Ωστόσο το
εργαστήριο ή η άσκηση που βαθμολογείται αυτοτελώς,
κατοχυρώνεται και δεν επαναλαμβάνεται, εφόσον η παρακολούθηση αυτών κρίθηκε επιτυχής.
8.11 Διόρθωση βαθμού επιτρέπεται, εφόσον έχει εμφιλοχωρήσει προφανής παραδρομή ή αθροιστικό σφάλμα,
ύστερα από έγγραφο του/της αρμόδιου διδάσκοντα/
ουσας και απόφαση της Συνέλευσης της Ιατρικής Σχολής.
8.12 Αν ο φοιτητής/τρια αποτύχει περισσότερες από
τρεις (3) φορές στο ίδιο μάθημα, ακολουθείται η διαδικασία που ορίζει η ισχύουσα νομοθεσία.
8.13 Τα γραπτά φυλάσσονται υποχρεωτικά και με επιμέλεια του υπεύθυνου του μαθήματος για δύο (2) χρόνια.
Μετά την πάροδο του χρόνου αυτού τα γραπτά παύουν
να έχουν ισχύ και με ευθύνη της Συνέλευσης της Ιατρικής
Σχολής συντάσσεται σχετικό πρακτικό και καταστρέφοΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2435/24.04.2024
νται - εκτός αν εκκρεμεί σχετική ποινική, πειθαρχική ή
οποιαδήποτε άλλη διοικητική διαδικασία.
8.14 Για τον υπολογισμό του βαθμού του τίτλου σπουδών λαμβάνεται υπόψη η βαρύτητα που έχει κάθε μά-
θημα στο πρόγραμμα σπουδών και η οποία εκφράζεται
με τον αριθμό των πιστωτικών μονάδων (ECTS). Ο αριθμός των πιστωτικών μονάδων (ECTS) του μαθήματος
αποτελεί ταυτόχρονα και τον συντελεστή βαρύτητας
αυτού του μαθήματος. Για τον υπολογισμό του βαθμού
του τίτλου σπουδών πολλαπλασιάζεται ο βαθμός κάθε
μαθήματος με τον αντίστοιχο αριθμό των πιστωτικών
μονάδων (του μαθήματος) και το συνολικό άθροισμα
των επιμέρους γινομένων διαιρείται με το σύνολο των
πιστωτικών μονάδων που απαιτούνται για την απόκτηση του τίτλου. Ο υπολογισμός αυτός εκφράζεται με τον
ακόλουθο μαθηματικό τύπο:
/ΣΠΜ
/
όπου:
Ν = αριθμός μαθημάτων που απαιτούνται για τη λήψη
του αντίστοιχου τίτλου σπουδών
ΒΜκ = βαθμός του μαθήματος κ
ΠΜκ = πιστωτικές μονάδες του μαθήματος κ
ΣΠΜ = σύνολο πιστωτικών μονάδων για τη λήψη του
αντίστοιχου τίτλου σπουδών
Για την απόκτηση Δ.Μ.Σ. κάθε μεταπτυχιακός/η φοιτητής/τρια οφείλει να παρακολουθήσει και να εξεταστεί
επιτυχώς στο σύνολο των υποχρεωτικών και τον απαιτούμενο αριθμό των επιλεγόμενων από τα προσφερόμε-
να μαθήματα του Π.Μ.Σ. και να εκπονήσει μεταπτυχιακή
διπλωματική εργασία, συγκεντρώνοντας έτσι εκατόν είκοσι (120) ECTS.
Άρθρο 9
ΕΚΠΟΝΗΣΗ ΜΕΤΑΠΤΥΧΙΑΚΗΣ ΔΙΠΛΩΜΑΤΙΚΗΣ
ΕΡΓΑΣΙΑΣ
9.1 Η ανάθεση μεταπτυχιακής διπλωματικής εργασίας
(ΜΔΕ) γίνεται μετά την παρακολούθηση όλων των μαθημάτων του προγράμματος σπουδών και την επιτυχή
εξέταση σε αυτά.
9.2 Η ΜΔΕ πρέπει να είναι ατομική, πρωτότυπη, να έχει
ερευνητικό χαρακτήρα και να συντάσσεται σύμφωνα
με τις οδηγίες συγγραφής που είναι αναρτημένες στην
ιστοσελίδα του κάθε Π.Μ.Σ.
9.3 Ύστερα από αίτηση του/της υποψηφίου/ας στην
οποία αναγράφεται ο προτεινόμενος τίτλος της διπλωματικής εργασίας, ο/η επιβλέπων/ουσα και επισυνάπτεται
περίληψη της προτεινόμενης εργασίας, η Συνέλευση της
Ιατρικής Σχολής ορίζει τον/την επιβλέποντα/ουσα αυτής
και συγκροτεί την τριμελή εξεταστική επιτροπή για την
έγκριση της εργασίας, ένα από τα μέλη της οποίας είναι και
ο/η επιβλέπων/ουσα. Η γλώσσα συγγραφής της μεταπτυχιακής διπλωματικής εργασίας μπορεί να είναι η αγγλική
ή η ελληνική και ορίζεται μαζί με τον ορισμό του θέματος.
9.4 Ο τίτλος της εργασίας μπορεί να οριστικοποιηθεί
κατόπιν αίτησης του/ης φοιτητή/τριας και σύμφωνης
γνώμης του/ης επιβλέποντος/ουσας προς τη Συντονιστική Επιτροπή του Π.Μ.Σ. Στην αίτηση πρέπει να υπάρχει
και συνοπτική δικαιολόγηση της αλλαγής.
9.5 Για να εγκριθεί η εργασία ο/η φοιτητής/τρια οφείλει
να την υποστηρίξει ενώπιον της τριμελούς εξεταστικής
επιτροπής.
9.6 Ο/Η Επιβλέπων/ουσα και τα μέλη της τριμελούς
εξεταστικής επιτροπής της μεταπτυχιακής διπλωματικής
εργασίας ορίζονται από τις κατωτέρω κατηγορίες που
έχουν αναλάβει διδακτικό έργο στο Π.Μ.Σ.:
α) Mέλη Διδακτικού Ερευνητικού Προσωπικού
(Δ.Ε.Π.), Ειδικού Εκπαιδευτικού Προσωπικού (Ε.Ε.Π.),
Εργαστηριακού Διδακτικού Προσωπικού (Ε.ΔΙ.Π.) και
Ειδικού Τεχνικού Εργαστηριακού Προσωπικού (Ε.Τ.Ε.Π.)
της Ιατρικής Σχολής ή άλλων Τμημάτων του ΕΚΠΑ ή άλλου Ανώτατου Εκπαιδευτικού Ιδρύματος (Α.Ε.Ι.) ή Ανώ-
τατου Στρατιωτικού Εκπαιδευτικού Ιδρύματος (Α.Σ.Ε.Ι.),
με πρόσθετη απασχόληση πέραν των νόμιμων υποχρεώσεών τους,
β) ομότιμοι Καθηγητές ή αφυπηρετήσαντα μέλη Δ.Ε.Π.
της Ιατρικής Σχολής ή άλλων Τμημάτων του ΕΚΠΑ ή άλλου Α.Ε.Ι.,
γ) συνεργαζόμενοι καθηγητές,
δ) εντεταλμένοι διδάσκοντες,
ε) επισκέπτες καθηγητές ή επισκέπτες ερευνητές,
στ) ερευνητές και ειδικοί λειτουργικοί επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής.
Με απόφαση της Συνέλευσης της Ιατρικής Σχολής δύναται να ανατίθεται η επίβλεψη διπλωματικών εργασιών
και σε μέλη Δ.Ε.Π., Ε.Ε.Π., Ε.Τ.Ε.Π. και Ε.ΔΙ.Π. της Ιατρικής
Σχολής, που δεν έχουν αναλάβει διδακτικό έργο στο
Π.Μ.Σ.
9.7 Οι μεταπτυχιακές διπλωματικές εργασίες εφόσον
εγκριθούν από την εξεταστική επιτροπή, αναρτώνται
υποχρεωτικά στο Ψηφιακό Αποθετήριο "ΠΕΡΓΑΜΟΣ",
σύμφωνα με τις αποφάσεις της Συγκλήτου του ΕΚΠΑ.
9.8 Εφόσον η Μ.Δ.Ε. περιέχει πρωτότυπα αποτελέσματα μη δημοσιευμένα, δύναται, κατόπιν αιτήσεως του/της
επιβλέποντος/ουσας, η οποία συνυπογράφεται από τον/
την μεταπτυχιακό φοιτητή/τρια, να δημοσιευθούν στην
ιστοσελίδα μόνο οι περιλήψεις, και το πλήρες κείμενο να
δημοσιευθεί αργότερα.
Άρθρο 10
ΥΠΟΧΡΕΩΣΕΙΣ ΚΑΙ ΔΙΚΑΙΩΜΑΤΑ
ΜΕΤΑΠΤΥΧΙΑΚΩΝ ΦΟΙΤΗΤΩΝ/ΤΡΙΩΝ
10.1 Οι μεταπτυχιακοί/ες φοιτητές/τριες έχουν όλα
τα δικαιώματα και τις παροχές που προβλέπονται και
για τους φοιτητές του πρώτου κύκλου σπουδών, έως
και τη λήξη τυχόν χορηγηθείσας παράτασης φοίτησης,
πλην του δικαιώματος παροχής δωρεάν διδακτικών συγγραμμάτων.
10.2 Τo Ίδρυμα εξασφαλίζει στους/ις φοιτητές/τριες
με αναπηρία ή/και ειδικές εκπαιδευτικές ανάγκες προσβασιμότητα στα προτεινόμενα συγγράμματα και τη
διδασκαλία (https://access.uoa.gr/).
10.3 Το Γραφείο Διασύνδεσης του ΕΚΠΑ παρέχει συμβουλευτική υποστήριξη φοιτητών σε θέμα-
τα σπουδών και επαγγελματικής αποκατάστασης
(https://www.career.uoa.gr/ypiresies/).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2435/24.04.2024
10.4 Οι μεταπτυχιακοί/ες φοιτητές/τριες καλούνται να
συμμετέχουν και να παρακολουθούν σεμινάρια ερευνητικών ομάδων, συζητήσεις βιβλιογραφικής ενημέρωσης,
επισκέψεις εργαστηρίων, συνέδρια/ημερίδες με γνωστικό αντικείμενο συναφές με αυτό του Π.Μ.Σ., διαλέξεις ή
άλλες επιστημονικές εκδηλώσεις του Π.Μ.Σ. κ.ά.
10.5 Η Συνέλευση της Ιατρικής Σχολής, μετά την εισήγηση της Σ.Ε., δύναται να αποφασίσει τη διαγραφή
μεταπτυχιακών φοιτητών/τριών εάν:
- Yπερβούν το ανώτατο όριο απουσιών,
- έχουν αποτύχει στην εξέταση μαθήματος ή μαθημάτων και δεν έχουν ολοκληρώσει επιτυχώς το πρόγραμμα,
σύμφωνα με τα όσα ορίζονται στον παρόντα κανονισμό,
- υπερβούν τη μέγιστη χρονική διάρκεια φοίτησης στο
Π.Μ.Σ., όπως ορίζεται στον παρόντα Κανονισμό,
- έχουν παραβιάσει τις κείμενες διατάξεις όσον αφορά
την αντιμετώπιση πειθαρχικών παραπτωμάτων από τα
αρμόδια πειθαρχικά Όργανα,
- δεν καταβάλλουν το προβλεπόμενο τέλος φοίτησης,
- υποβάλουν αίτηση διαγραφής οι ίδιοι.
10.6 Σε περίπτωση που μεταπτυχιακός φοιτητής/τρια
διαγραφεί από το Π.Μ.Σ., μπορεί να αιτηθεί χορήγηση
βεβαίωσης για τα μαθήματα στα οποία έχει εξεταστεί
επιτυχώς.
10.7 Οι φοιτητές/τριες μπορούν να συμμετέχουν σε
διεθνή προγράμματα ανταλλαγής φοιτητών/τριων, όπως
το πρόγραμμα ERASMUS + ή CIVIS, κατά την κείμενη
νομοθεσία. Στην περίπτωση αυτή ο μέγιστος αριθμός
ECTS που μπορούν να αναγνωρίσουν είναι τριάντα
(30). Η δυνατότητα αυτή παρέχεται μετά το Α’ εξάμηνο
σπουδών τους. Οι φοιτητές/τριες θα πρέπει να κάνουν
αίτηση προς τη Σ.Ε. και να ακολουθήσουν τους όρους
του προγράμματος.
Το Π.Μ.Σ. μπορούν να το παρακολουθήσουν και φοιτητές/τριες από διεθνή προγράμματα ανταλλαγής φοι-
τητών/τριών, όπως το πρόγραμμα ERASMUS+, σύμφωνα
με τις συναφθείσες συνεργασίες.
10.8 Οι μεταπτυχιακοί/ες φοιτητές/τριες του Ε.Κ.Π.Α.
δύνανται να εγγραφούν σε Π.Μ.Σ. του ιδίου ή άλλων Α.Ε.Ι.
της ημεδαπής ή της αλλοδαπής στο πλαίσιο εκπαιδευτικών ή ερευνητικών προγραμμάτων συνεργασίας σύμ-
φωνα με την ισχύουσα νομοθεσία.
10.9 Είναι δυνατή η παράλληλη φοίτηση σε προπτυχιακό πρόγραμμα σπουδών και σε μεταπτυχιακό πρόγραμ-
μα σπουδών ή σε δύο (2) Προγράμματα Μεταπτυχιακών
Σπουδών του ίδιου ή άλλου Τμήματος, του ίδιου ή άλλου
Α.Ε.Ι.
10.10 Στο τέλος κάθε εξαμήνου πραγματοποιείται
αξιολόγηση κάθε μαθήματος και κάθε διδάσκοντος/
ουσας από τους/ις μεταπτυχιακούς φοιτητές/τριες (βλ.
άρθρο 16).
10.11 Οι μεταπτυχιακοί φοιτητές/τριες μπορούν να
αιτηθούν την έκδοση παραρτήματος διπλώματος στην
ελληνική και την αγγλική γλώσσα.
10.12 Για τη συμμετοχή τους στο Π.Μ.Σ. «Παθολογία
της Κύησης» οι μεταπτυχιακοί/ες φοιτητές/τριες καταβάλλουν τέλη φοίτησης που ανέρχονται στο ποσό των
επτακοσίων (700) sευρώ ανά εξάμηνο. Η καταβολή του
τέλους γίνεται στην αρχή κάθε εξαμήνου.
Άρθρο 11
ΑΠΑΛΛΑΓΗ ΔΙΔΑΚΤΡΩΝ
11.1 Απαλλάσσονται από τα τέλη φοίτησης, οι φοιτητές/τριες Π.Μ.Σ., που πληρούν τα οικονομικά ή κοι-
νωνικά κριτήρια και τις προϋποθέσεις αριστείας κατά
τον πρώτο κύκλο σπουδών, σύμφωνα με την ισχύουσα
νομοθεσία. Η απαλλαγή αυτή παρέχεται για τη συμμετοχή σε ένα μόνο Π.Μ.Σ. Σε κάθε περίπτωση, οι απαλλασ-
σόμενοι/ες φοιτητές/τριες δεν ξεπερνούν το ποσοστό
του τριάντα τοις εκατό (30%) του συνολικού αριθμού
των φοιτητών/τριων που εισάγονται στο Π.Μ.Σ. ανά
ακαδημαϊκό έτος.
11.2 Η αίτηση για απαλλαγή από τα τέλη φοίτησης
υποβάλλεται μετά την ολοκλήρωση της διαδικασίας
επιλογής των φοιτητών/τριών των Π.Μ.Σ. Η οικονομική κατάσταση υποψηφίου/ας σε καμία περίπτωση δεν
αποτελεί λόγο μη επιλογής σε Π.Μ.Σ.
11.3 Δεν δικαιούνται απαλλαγή όσοι λαμβάνουν υποτροφία από άλλη πηγή, ούτε οι πολίτες χωρών εκτός Ε.Ε.
11.4 Η εξέταση των κριτηρίων περί απαλλαγής από τα
τέλη φοίτησης πραγματοποιείται από τη Συνέλευση της
Ιατρικής Σχολής και εκδίδεται αιτιολογημένη απόφαση
περί αποδοχής ή απόρριψης της αίτησης.
11.5 Εφόσον η ισχύουσα νομοθεσία θέτει ηλικιακό
κριτήριο, συνιστάται, για λόγους χρηστής διοίκησης και
ίσης μεταχείρισης, ως ημερομηνία γέννησης των φοιτητών/τριών να θεωρείται η 31η Δεκεμβρίου του έτους
γέννησης.
11.6 Τα μέλη των κατηγοριών Ε.Ε.Π., Ε.ΔΙ.Π., Ε.Τ.Ε.Π.,
που γίνονται δεκτοί ως υπεράριθμοι σύμφωνα με τη διάταξη 3.3 του παρόντος κανονισμού, απαλλάσσονται
από την καταβολή διδάκτρων.
11.7 Σε περίπτωση που φοιτούν ταυτόχρονα σε Π.Μ.Σ.
του Ιδρύματος μέλη της ίδιας οικογένειας μέχρι β’ βαθμού συγγένειας εξ αίματος ή εξ αγχιστείας υπάρχει η
δυνατότητα να παρέχεται μείωση στα καταβαλλόμενα
τέλη φοίτησης κατά 50%.
Άρθρο 12
ΥΠΟΔΟΜΗ ΚΑΙ ΧΡΗΜΑΤΟΔΟΤΗΣΗ ΤΟΥ Π.Μ.Σ.
12.1 Για την εύρυθμη λειτουργία του Π.Μ.Σ. διατίθενται
αίθουσες διδασκαλίας και σεμιναρίων, αμφιθέατρα εξοπλισμένα με οπτικοακουστικά μέσα και εργαστήρια της
Ιατρικής Σχολής του ΕΚΠΑ.
12.2 Η διοικητική και γραμματειακή υποστήριξη του
Π.Μ.Σ. γίνεται από τη Γραμματεία της Ιατρικής Σχολής
του ΕΚΠΑ.
12.3 Η χρηματοδότηση του Π.Μ.Σ. μπορεί να προέρχεται από:
α) Τέλη φοίτησης,
β) δωρεές, χορηγίες και πάσης φύσεως οικονομικές
ενισχύσεις,
γ) κληροδοτήματα,
δ) πόρους από ερευνητικά έργα ή προγράμματα,
ε) ιδίους πόρους του Ανώτατου Εκπαιδευτικού Ιδρύματος (Α.Ε.Ι.) και
στ) τον κρατικό προϋπολογισμό ή το πρόγραμμα δημοσίων επενδύσεων
ζ) κάθε άλλη νόμιμη πηγή.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2435/24.04.2024
12.4 Η καταβολή των τελών φοίτησης πραγματοποιείται από τον ίδιο τον/την φοιτητή/τρια ή από τρίτο φυσικό
ή νομικό πρόσωπο για λογαριασμό του/της φοιτητή/
τριας, εφόσον αυτό προβλέπεται στην απόφαση ίδρυσης
του Π.Μ.Σ.
12.5 Η διαχείριση των πόρων των Π.Μ.Σ. του Α.Ε.Ι.
πραγματοποιείται από τον Ειδικό Λογαριασμό Κονδυλίων Έρευνας (Ε.Λ.Κ.Ε.) του Ε.Κ.Π.Α.
12.6 Οι πόροι των Π.Μ.Σ. κατανέμονται ως εξής:
α) Ποσό που αντιστοιχεί στο τριάντα τοις εκατό (30%)
των συνολικών εσόδων που προέρχονται από τέλη φοίτησης παρακρατείται από τον Ε.Λ.Κ.Ε. Στο ποσό αυτό συ-
μπεριλαμβάνεται το ποσοστό παρακράτησης υπέρ του
Ε.Λ.Κ.Ε. για την οικονομική διαχείριση των Π.Μ.Σ. Όταν τα
έσοδα του Π.Μ.Σ. προέρχονται από δωρεές, χορηγίες και
πάσης φύσεως οικονομικές ενισχύσεις, κληροδοτήματα
ή πόρους από ερευνητικά έργα ή προγράμματα, πραγματοποιείται η παρακράτηση υπέρ Ε.Λ.Κ.Ε. που ισχύει
για τα έσοδα από αντίστοιχες πηγές χρηματοδότησης,
β) το υπόλοιπο ποσό των συνολικών εσόδων του
Π.Μ.Σ. διατίθεται για την κάλυψη των λειτουργικών δαπανών του Π.Μ.Σ.
Άρθρο 13
ΑΝΑΘΕΣΗ ΔΙΔΑΣΚΑΛΙΑΣ/ΔΙΔΑΣΚΟΝΤΕΣ ΣΤΟ
Π.Μ.Σ.
13.1 Το διδακτικό έργο των Προγραμμάτων Μεταπτυχιακών Σπουδών (Π.Μ.Σ.) ανατίθεται, κατόπιν απόφασης
της Συνέλευσης της Ιατρικής Σχολής στις ακόλουθες κατηγορίες διδασκόντων:
α) Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) της Ιατρικής
Σχολής ή άλλων Τμημάτων του ΕΚΠΑ ή άλλου Ανώτατου
Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού Εκπαιδευτικού Ιδρύματος (Α.Σ.Ε.Ι.), με πρόσθετη
απασχόληση πέραν των νόμιμων υποχρεώσεών τους,
β) ομότιμους καθηγητές/τριες ή αφυπηρετήσαντα
μέλη Δ.Ε.Π. της Ιατρικής Σχολής ή άλλων Τμημάτων του
ΕΚΠΑ ή άλλου Α.Ε.Ι.,
γ) συνεργαζόμενους/ες καθηγητές/τριες,
δ) εντεταλμένους/ες διδάσκοντες/ουσες,
ε) επισκέπτες καθηγητές/τριες ή επισκέπτες ερευνητές/τριες,
στ) ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
ζ) επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Π.Μ.Σ.
13.2 Όλες οι κατηγορίες διδασκόντων/ουσών δύνανται
να αμείβονται αποκλειστικά από τους πόρους του Π.Μ.Σ.
Δεν επιτρέπεται η καταβολή αμοιβής ή άλλης παροχής
από τον κρατικό προϋπολογισμό ή το πρόγραμμα δημοσίων επενδύσεων. Με απόφαση της Συνέλευσης της
Ιατρικής Σχολής του ΕΚΠΑ, καθορίζεται το ύψος της αμοιβής κάθε διδάσκοντος/ουσας. Ειδικώς οι διδάσκοντες/
ουσες που έχουν την ιδιότητα μέλους Δ.Ε.Π. δύνανται να
αμείβονται επιπρόσθετα για έργο που προσφέρουν προς
το Π.Μ.Σ., εφόσον εκπληρώνουν τις ελάχιστες εκ του
νόμου υποχρεώσεις τους, όπως ορίζονται στην παρ. 2
του άρθρου 155 του ν. 4957/2022. Το τελευταίο εδάφιο
εφαρμόζεται αναλογικά και για τα μέλη Ε.Ε.Π., Ε.ΔΙ.Π. και
Ε.Τ.ΕΠ., εφόσον εκπληρώνουν τις ελάχιστες εκ του νόμου
υποχρεώσεις τους.
13.3 Με απόφαση της Συνέλευσης της Ιατρικής Σχολής
του ΕΚΠΑ δύναται να ανατίθεται επικουρικό διδακτικό
έργο στους υποψήφιους διδάκτορες της Ιατρικής Σχολής, υπό την επίβλεψη διδάσκοντος/ουσας του Π.Μ.Σ.
13.4 Η ανάθεση του διδακτικού έργου του Π.Μ.Σ. πραγματοποιείται με απόφαση της Συνέλευσης της Ιατρικής
Σχολής του ΕΚΠΑ, κατόπιν εισήγησης της Συντονιστικής
Επιτροπής του Π.Μ.Σ.
Οι αποφάσεις της Συνέλευσης της Ιατρικής Σχολής του
ΕΚΠΑ για την κατανομή του διδακτικού έργου περιλαμβάνουν υποχρεωτικά τα ακόλουθα στοιχεία:
α) Το ονοματεπώνυμο του/ης διδάσκοντα/ουσας,
β) την ιδιότητά του/ης (π.χ. μέλος Δ.Ε.Π., Ε.Ε.Π., Ε.ΔΙ.Π.,
Ε.Τ.Ε.Π. κ.ά.),
γ) το είδος του διδακτικού έργου που ανατίθεται ανά
διδάσκοντα/ουσα (μάθημα, σεμινάριο ή εργαστήριο),
δ) τον αριθμό των ωρών διδασκαλίας ανά μάθημα,
σεμινάριο ή εργαστήριο.
13.5 Η κατανομή του διδακτικού έργου πραγματοποιείται πριν από την έναρξη του ακαδημαϊκού έτους τόσο για
το χειμερινό όσο και για το εαρινό εξάμηνο. Σε περίπτωση που η κατανομή του διδακτικού έργου δεν μπορεί να
πραγματοποιηθεί ταυτόχρονα και για τα δύο ακαδημαϊκά
εξάμηνα, η απόφαση θα λαμβάνεται πριν από την έναρξη του κάθε ακαδημαϊκού εξαμήνου. Με αιτιολογημένη
απόφαση της Συνέλευσης της Ιατρικής Σχολής του ΕΚΠΑ
η ανάθεση διδακτικού έργου δύναται να τροποποιείται
κατά τη διάρκεια του ακαδημαϊκού έτους.
13.6 Οι διδάσκοντες/ουσες, κατά το χρονικό διάστημα
που τελούν σε καθεστώς εκπαιδευτικής άδειας ή αναστολής καθηκόντων, δύνανται να παρέχουν διδακτικό έργο
προς το Π.Μ.Σ., εάν κρίνουν ότι το πρόγραμμά τους το
επιτρέπει, υπό την προϋπόθεση βεβαίως ότι βάσει των
συντρεχουσών συνθηκών τούτο είναι ουσιαστικά και
πρακτικά εφικτό, ζήτημα το οποίο πρέπει κατά περίπτωση να κριθεί αρμοδίως.
Άρθρο 14
ΑΠΟΝΟΜΗ ΔΙΠΛΩΜΑΤΟΣ ΜΕΤΑΠΤΥΧΙΑΚΩΝ
ΣΠΟΥΔΩΝ
14.1 Ο/Η φοιτητής/τρια ολοκληρώνει τις σπουδές για
την απόκτηση Διπλώματος Μεταπτυχιακών Σπουδών
(Δ.Μ.Σ.) με τη συμπλήρωση του ελάχιστου αριθμού μαθημάτων και πιστωτικών μονάδων που απαιτούνται για
τη λήψη του Δ.Μ.Σ., καθώς και την επιτυχή ολοκλήρωση
της μεταπτυχιακής διπλωματικής εργασίας. Η Συνέλευση
της Ιατρικής Σχολής διαπιστώνει την ολοκλήρωση των
σπουδών προκειμένου να χορηγηθεί το Δίπλωμα Μεταπτυχιακών Σπουδών (Δ.Μ.Σ.).
14.2 Με την ολοκλήρωση της ανωτέρω διαδικασίας
χορηγείται στον/η μεταπτυχιακό/η φοιτητή/ρια βεβαίΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2435/24.04.2024
ωση περάτωσης σπουδών, χάνεται η φοιτητική του/ης
ιδιότητα και παύει η συμμετοχή του/ης στα συλλογικά
όργανα διοίκησης του Πανεπιστημίου.
14.3 Το Δ.Μ.Σ. πιστοποιεί την επιτυχή αποπεράτωση
των σπουδών και αναγράφει βαθμό, με ακρίβεια δύο
δεκαδικών ψηφίων, κατά την ακόλουθη κλίμακα: Άριστα
(8,5 έως 10), Λίαν Καλώς (6,5 έως 8,5 μη συμπεριλαμβανομένου) και Καλώς (5 έως 6,5 μη συμπεριλαμβα-
νομένου).
14.4 Ο τύπος του Δ.Μ.Σ. ανά είδος Π.Μ.Σ. είναι κοινός για όλα τα Τμήματα και τις Σχολές του Ε.Κ.Π.Α. και
περιλαμβάνεται στον Κανονισμό Μεταπτυχιακών και
Διδακτορικών Σπουδών του Ιδρύματος.
14.5 Στο πλαίσιο του Π.Μ.Σ. απονέμεται Δίπλωμα Μεταπτυχιακών Σπουδών στην «Παθολογία της Κύησης».
Άρθρο 15
ΟΡΚΩΜΟΣΙΑ
15.1 Η ορκωμοσία δεν αποτελεί συστατικό τύπο της
επιτυχούς περάτωσης των σπουδών, είναι όμως αναγκαία προϋπόθεση για τη χορήγηση του εγγράφου τίτ-
λου του διπλώματος. Η καθομολόγηση γίνεται στο πλαίσιο της Συνέλευσης της Ιατρικής Σχολής του ΕΚΠΑ και σε
χώρο της Ιατρικής Σχολής, παρουσία του/ης Διευθυντή/
ντριας του Π.Μ.Σ., του Προέδρου της Ιατρικής Σχολής,
του Κοσμήτορα της Σχολής Επιστημών Υγείας ή του/της
Αναπληρωτή/τριας του/της και, κατά τις δυνατότητες,
ενδεχομένως εκπροσώπου του Πρυτάνεως.
15.2 Αίτημα για τελετή ορκωμοσίας μεταπτυχιακών
φοιτητών/τριών στη Μεγάλη Αίθουσα Τελετών του Κεντρικού κτηρίου εξετάζεται κατά περίπτωση από τον
Πρύτανη, βάσει εκτίμησης των εκάστοτε δυνατοτήτων
και του αριθμού των ορκιζόμενων που θα δηλώνεται από
τη Γραμματεία του Π.Μ.Σ. στη Διεύθυνση Εκπαίδευσης
και Έρευνας.
15.3 Οι μεταπτυχιακοί/ες φοιτητές/τριες, που έχουν
ολοκληρώσει επιτυχώς το Π.Μ.Σ., σε εξαιρετικές περιπτώσεις (σπουδές, διαμονή ή εργασία στο εξωτερικό,
λόγοι υγείας κ.λπ.), μπορούν να αιτηθούν στη Γραμματεία της της Ιατρικής Σχολής του ΕΚΠΑ εξαίρεση από
την υποχρέωση καθομολόγησης. Η εξαίρεση από την
υποχρέωση καθομολόγησης εγκρίνεται από τον Πρόεδρο της Ιατρικής Σχολής του ΕΚΠΑ και τον Ακαδημαϊκών,
Διεθνών Σχέσεων και Εξωστρέφειας.
Άρθρο 16
ΑΞΙΟΛΟΓΗΣΗ Π.Μ.Σ.
16.1 Αξιολόγηση από την Εθνική Αρχή Ανώτατης Εκπαίδευσης
Το Π.Μ.Σ. αξιολογείται στο πλαίσιο της περιοδικής αξιολόγησης/πιστοποίησης της Ιατρικής Σχολής που διορ-
γανώνεται από την Εθνική Αρχή Ανώτατης Εκπαίδευσης
(ΕΘ.Α.Α.Ε.). Στο πλαίσιο αυτό αξιολογείται η συνολική
αποτίμηση του έργου που επιτελέστηκε από κάθε Π.Μ.Σ.,
ο βαθμός εκπλήρωσης των στόχων που είχαν τεθεί κατά
την ίδρυσή του, η βιωσιμότητά του, η απορρόφηση των
αποφοίτων στην αγορά εργασίας, ο βαθμός συμβολής
του στην έρευνα, η εσωτερική αξιολόγησή του από τους
μεταπτυχιακούς φοιτητές/τριες, η σκοπιμότητα παράτασης της λειτουργίας του, καθώς και λοιπά στοιχεία σχε-
τικά με την ποιότητα του έργου που παράγεται και τη
συμβολή του στην εθνική στρατηγική για την ανώτατη
εκπαίδευση.
Αν το Π.Μ.Σ. κατά το στάδιο της αξιολόγησής του
κριθεί ότι δεν πληροί τις προϋποθέσεις συνέχισης της
λειτουργίας του, λειτουργεί μέχρι την αποφοίτηση των
ήδη εγγεγραμμένων φοιτητών/τριών σύμφωνα με την
απόφαση ίδρυσης και τον κανονισμό μεταπτυχιακών και
διδακτορικών προγραμμάτων σπουδών.
16.2 Εσωτερική αξιολόγηση
Η εσωτερική αξιολόγηση των Π.Μ.Σ. πραγματοποιείται
σε ετήσια βάση από τη Μονάδα Διασφάλισης Ποιότητας
(ΜΟ.ΔΙ.Π.) του Ιδρύματος. Στη διαδικασία της εσωτερικής αξιολόγησης συμμετέχουν όλοι οι εμπλεκόμενοι
στην υλοποίηση των ενεργειών και των δράσεων του
Π.Μ.Σ. και πιο συγκεκριμένα, οι φοιτητές/τριες, τα μέλη
του διδακτικού προσωπικού, το προσωπικό διοικητικής
και τεχνικής υποστήριξης και τα μέλη της Συντονιστικής
Επιτροπής του Π.Μ.Σ.
Η διαδικασία εσωτερικής αξιολόγησης πραγματοποιείται σύμφωνα με την ισχύουσα νομοθεσία, το Εσωτερι-
κό Σύστημα Διασφάλισης Ποιότητας του Ιδρύματος, τις
οδηγίες και τα πρότυπα της ΕΘΑΑΕ.
Η εσωτερική αξιολόγηση των Π.Μ.Σ. περιλαμβάνει την
αποτίμηση του διδακτικού έργου, καθώς και όλων των
ακαδημαϊκών λειτουργιών και δράσεων του.
Αναλυτικότερα αξιολογούνται:
α) Το περιεχόμενο του Προγράμματος Σπουδών σύμφωνα με την πιο πρόσφατη έρευνα στο συγκεκριμένο
γνωστικό αντικείμενο του Π.Μ.Σ., έτσι ώστε να εξασφαλίζεται ο σύγχρονος χαρακτήρας του Π.Μ.Σ.,
β) ο φόρτος εργασίας των μαθημάτων, καθώς και η
πορεία και η ολοκλήρωση των μεταπτυχιακών σπουδών
από τους/ις φοιτητές/τριες,
γ) ο βαθμός ικανοποίησης των προσδοκιών των φοιτητών/τριών από το Πρόγραμμα Σπουδών, τις προσφε-
ρόμενες υπηρεσίες υποστήριξης των σπουδών τους και
το μαθησιακό περιβάλλον,
δ) τα μαθήματα του Προγράμματος σε εξαμηνιαία
βάση μέσω ερωτηματολογίων που συμπληρώνουν οι
φοιτητές/τριες του Π.Μ.Σ.
Τα αποτελέσματα κοινοποιούνται στη Σ.Ε. και αποβλέπουν στη βιωσιμότητα του Προγράμματος, το υψηλό
επίπεδο σπουδών, τη βελτίωση των παροχών του και
την αποδοτικότητα των διδασκόντων του.
Άρθρο 17
ΧΡΟΝΙΚΗ ΔΙΑΡΚΕΙΑ ΛΕΙΤΟΥΡΓΙΑΣ ΤΟΥ Π.Μ.Σ.
Το Π.Μ.Σ. θα λειτουργήσει μέχρι το ακαδημαϊκό έτος
2027-2028 εφόσον πληροί τα κριτήρια της εσωτερικής
και εξωτερικής αξιολόγησης, σύμφωνα με ισχύουσα
νομοθεσία.
Άρθρο 18
ΜΕΤΑΒΑΤΙΚΕΣ ΔΙΑΤΑΞΕΙΣ
Οι ήδη εγγεγραμμένοι/ες φοιτητές/τριες ολοκληρώνουν τις σπουδές τους σύμφωνα με τον παρόντα Κα-
νονισμό.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2435/24.04.2024
Για όσα θέματα δεν ορίζονται στην ισχύουσα νομοθεσία, στον Κανονισμό Μεταπτυχιακών και Διδα-
κτορικών Σπουδών του Ε.Κ.Π.Α. ή στον παρόντα Κανονισμό, αρμόδια να αποφασίσουν είναι τα όργανα
του Π.Μ.Σ.
Η απόφαση αυτή να δημοσιευθεί στην Εφημερίδα της
Κυβερνήσεως.
Ο Πρύτανης
ΓΕΡΑΣΙΜΟΣ ΣΙΑΣΟΣ

[Source: 20240202435.pdf | Tokens: 51228]